proxectonos/corpus_dominio_legal_administrativo_tmp huggingface dataset:
RESOLUCIÓN do 20 de marzo de 1997, da Dirección Xeral de Centros e Inspección Educativa, pola que se lle autoriza a ampliación de dúas unidades do segundo ciclo de educación infantil ó centro privado Divina Pastora de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/04/1997

Examinado o expediente incoado pola titularidade do centro privado Divina Pastora de Lugo no que solicita a ampliación de dúas unidades do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación Universitaria de Lugo que o envía cos informes emitidos pola Inspección de Educación e pola Unidade Técnica.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), a disposición derradeira primeira do Decreto 133/1995, do 10 de maio (DOG do 22), a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización ou clasificación definitiva para impartir educación preescolar.
Considerando que o Real decreto 1004/1991 establece, na súa disposición transitoria terceira, que os centros privados que teñan autorización ou clasificación definitiva para imparti-la educación preescolar, na entrada en vixencia deste real decreto, enténdense autorizados para poder imparti-lo segundo ciclo de educación infantil, suposto que se dá no centro solicitante.
Esta dirección xeral resolveu:
Autoriza-la ampliación de dúas unidades do segundo ciclo de educación infantil ó centro privado que se relaciona no anexo da presente resolución, facendo constar que, para a súa posta en funcionamento, a titulación do profesorado deberá axustarse ó establecido no Real decreto 1004/1991.
Santiago de Compostela, 20 de marzo de 1997.
Severino Somoza Gómez
Director xeral de Centros e Inspección Educativa
ANEXO
Provincia de Lugo
Concello: Lugo.
Localidade: Lugo.
Enderezo: praza da Milagrosa, 10.
Denominación: Divina Pastora.
Titular: Sociedad de San Francisco de Sales.
Nivel: educación infantil-2º ciclo.
Unidades de que constaba: 3.
Unidades novas autorizadas: 2.
Total de unidades autorizadas: 5.
1977
RESOLUCIÓN do 19 de marzo de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000109/1997, sobre a aplicación do réxime de concertos educativos a partir do curso académico 1997/1998.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/04/1997

Recibida da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo nº 01/0000109/1997, interposto polo Sindicato Nacional de Comisións Obreiras contra Orde do 8 de xaneiro de 1997 (DOG 21/1/97) da Consellería de Educación e Ordenación Universitaria, sobre normas para a aplicación do réxime de concertos educativos a partir do curso académico 1997/1998.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e se emprazan para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 19 de marzo de 1997.
Máximo García Serrano
Secretario xeral da Consellería de Educación
e Ordenación Universitaria
2531
RESOLUCIÓN do 31 de marzo de 1997, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 02-4367/1997, interposto por Amalia Lloveres Jarrín.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 10/04/1997

Para os efectos de darlle cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 02-4367/1997 interposto por Amalia Lloveres Jarrín, contra resolución da CPTOPV, do 16-12-1996, desestimatoria do recurso ordinario V-0241/1996, contra outra do director xeral do IGVS, de 24-7-1996, que acordou non autoriza-la reversión da parcela nº 2 do polígono de Esteiro en Ferrol, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas personas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 31 de marzo de 1997.
José Antonio Fernández Vázquez
Secretario xeral de Política Territorial, Obras Públicas e Vivenda
2558
RESOLUCIÓN do 1 de abril de 1997, da Secretaría Xeral para o Deporte, pola que se emprazan as partes interesadas no recurso contencioso-administrativo 02/0004693/1997, interposto por Dragados y Construcciones, S.A.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/04/1997

Para os efectos de darlle cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 02/0004693/1997, interposto por Dragados y Construcciones, S.A., contra a desestimación por silencio da Secretaría Xeral para o Deporte das reclamacións do 26 de abril e 29 de agosto de 1994 relativa á liquidación provisional e xuros das obras complementario e reforma do complementario do pavillón polideportivo de Lugo, esta secretaría resolveu ordena-la remisión do expediente administrativo ó dito tribunal.
O que se notifica para coñecemento xeral de tódalas persoas interesadas no procedemento e son emprazadas para que poidan comparecer nos autos da Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 1 de abril de 1997.
P.D. (Orde 21-5-1990)
Eduardo Lamas Sánchez
Secretario xeral para o Deporte
2642
RESOLUCIÓN do 25 de marzo de 1997, da Dirección Xeral de Relacións Laborais, pola que se fai público o depósito da acta de constitución e estatutos da Asociación de Promotores de Energía Eólica de Galicia (Apega).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/04/1997

En cumprimento do disposto no artigo 4 do Real decreto 873/1977, do 22 de abril, de desenvolvemento de Lei 19/1977, do 1 de abril, e para os efectos previstos nel, faise público que no correspondente servicio desta dirección xeral foron depositados a acta de constitución e estatutos da Asociación de Promotores de Energía Eólica de Galicia (Apega) que ten os seguintes ámbitos:
Territorial: Comunidade Autónoma de Galicia.
Profesional: poderán pertencer á devandita asociación, as persoas xurídicas que dalgunha maneira teñan interese directo nos fins sociais da asociación e, en concreto, directa ou indirectamente, en canto á promoción, a execución, desenvolvemento e implantación dos correspondentes proxectos para o aproveitamento da enerxía eólica en Galicia.
Asinan a acta de constitución: José María Rivero de Aguilar, representando a EASA, Energías Ambientales, S.A., e oito persoas máis.
Santiago de Compostela, 25 de marzo de 1997.
Juan Pedrosa Vicente
Director xeral de Relacións Laborais
2677
DECRETO 71/1997, do 14 de marzo, polo que se declara a utilidade pública e se dispón a urxente ocupación dos bens e dereitos afectados polas obras da variante de trazado da AC-444, p.k. 27,000/27,370, concello da Baña (clave AC/95.107).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 11/04/1997

Con data do 28 de febreiro de 1996, o delegado provincial, por delegación do conselleiro de Política Territorial, Obras Públicas e Vivenda aprobou o proxecto de trazado das obras da variante de trazado da AC-444, p.k. 27,000/27,370, concello da Baña (clave AC/95.107).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa especial incidencia na seguridade vial e por estar incluído no Plan de Conservación-Reposición de Estradas de 1997.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa,
en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día catorce de marzo de mil novecentos noventa e sete,
DISPOÑO:
Artigo único.
Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto das obras de variante de trazado da AC-444, p.k. 27,000/27,370, concello da Baña (clave AC/95.107).
Santiago de Compostela, catorce de marzo de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
2410
ORDE do 19 de marzo de 1997, das consellerías da Presidencia e Administración Pública e de Economía e Facenda, pola que se modifica a relación de postos de traballo da Consellería de Sanidade e Servicios Sociais.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/04/1997

O Real decreto 213/1996, do 19 de febreiro (BOE nº 53, do 1 de marzo de 1996) sobre ampliación de servicios e medios traspasados á Comunidade Autónoma de Galicia polo Real decreto 258/1985, do 23 de xaneiro (INSERSO), traspasou á Xunta de Galicia, a residencia asistida de Vigo (Pontevedra), traspaso que foi asumido polo Decreto 72/1996, do 29 de febreiro (DOG nº 45, do 4 de marzo de 1996) e asignado á Consellería de Sanidade e Servicios Sociais, o que fai necesario modifica-la relación de postos de traballo da dita consellería.
En consecuencia, por proposta da Consellería de Sanidade e Servicios Sociais, oídas as organizacións sindicais presentes na Mesa Xeral de Negociación da Comunidade Autónoma de Galicia e a comisión de persoal,
DISPOÑEMOS:
Artigo único.
Modifica-la relación de postos de traballo da Administración da Xunta de Galicia nos termos que se sinalan no anexo á presente orde.
Santiago de Compostela, 19 de marzo de 1997.
Dositeo Rodríguez RodríguezJosé Antonio Orza Fernández
Conselleiro da PresidenciaConselleiro de Economía
e Administración Públicae Facenda
2639
DECRETO 87/1997, do 10 de abril, polo que se acepta a doazón do arquivo persoal de María Barbeito y Cerviño, feita por Juan María, Carlos e Isabel Martínez-Barbeito y Morás, a favor da Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/04/1997

Con data do 20 de novembro de 1995, Juan María, Carlos e Isabel Martínez-Barbeito y Morás doáronlle á Comunidade Autónoma de Galicia o arquivo persoal da súa nai, María Barbeito y Cerviño, para que sexa depositado no Arquivo do Reino de Galicia.
Con data do 5 de novembro de 1996, a Comisión Superior de Valoración de Bens Culturais de Interese para Galicia informou favorablemente a aceptación da antedita doazón.
Conforme o disposto nos artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta, por proposta da Consellería de Economía e Facenda. Así mesmo, os artigos 23.1º da antedita lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio
público da súa competencia que fixe o cedente ou doador.
Na súa virtude, por iniciativa do conselleiro de Cultura e Comunicación Social, de conformidade coa proposta do conselleiro de Economía e Facenda, feita nos termos establecidos por Juan María, Carlos e Isabel Martínez-Barbeito y Morás e logo de deliberación do Consello da Xunta de Galicia na súa reunión do día dez de abril de mil novecentos noventa e sete,
DISPOÑO:
Artigo 1º
Acepta-la doazón do arquivo persoal de María Barbeito y Cerviño, feita por Juan María, Carlos e Isabel Martínez-Barbeito y Morás, para que sexa depositado no Arquivo do Reino de Galicia.
O dito arquivo incorporarase ó Inventario Xeral de Bens e Dereitos da Comunidade Autónoma de Galicia, e queda adscrito á Consellería de Cultura e Comunicación Social.
Artigo 2º
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, dez de abril de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
97-3001
DECRETO 86/1997, do 10 de abril, polo que se acepta a cesión a título gratuíto á Comunidade Autónoma de Galicia dunha parcela de 10.477 m sita no polígono Paseo das Pontes para dotación escolar.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/04/1997

O Pleno da Corporación Municipal da Coruña reunido en sesión extraordinaria o 11 de marzo de 1994 acordou a cesión á Comunidade Autónoma de Galicia dunha parcela de 10.477 m sita no polígono Paseo das Pontes para dotación escolar.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta do conselleiro de Economía e Facenda, feita nos termos nos que o Concello da Coruña acordou a cesión e logo de deliberación do Consello da Xunta de Galicia na súa reunión do día dez de abril de mil novecentos noventa e sete,
DISPOÑO:
Artigo 1º
Acepta-la cesión gratuíta á Comunidade Autónoma de Galicia dunha parcela de 10.477 m sita no polígono Paseo das Pontes para dotación escolar. Linda ó norte, leste e oeste con vía interior; e ó sur, coa rúa de San Pedro de Mezonzo.
O inmoble descrito atópase inscrito no Rexistro da Propiedade nº 1 da Coruña a favor do Concello da Coruña no folio 221 do libro 1.432 dese rexistro, inscrición 1ª do predio nº 83.840-N.
Artigo 2º
O inmoble cedido destinarase a dotación escolar.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, dez de abril de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
3004
RESOLUCIÓN do 1 de abril de 1997 pola que se aproba a inscrición de bibliotecas no Rexistro de Bibliotecas de Galicia.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 24/04/1997

Vista a proposta do director xeral de Promoción Cultural, en conformidade co establecido no artigo 4 da Orde do 4 de abril de 1995 (DOG nº 99, do 25 de maio), pola que se desenvolve o funcionamento do Rexistro de Bibliotecas de Galicia,
RESOLVO:
Aproba-la inscrición no Rexistro de Bibliotecas de Galicia dos centros que se relacionan no anexo, comezando pola Biblioteca Pública Municipal de Padrón (A Coruña), e rematando pola da Asociación Os Tres Castros de Vilagarcía de Arousa (Pontevedra).
Santiago de Compostela, 1 de abril de 1997.
Jesús Pérez Varela
Conselleiro de Cultura e Comunicación Social
ANEXO
-Biblioteca Pública Municipal de Padrón (A Coruña).
-Axencia de Lectura da Grixa-Brens-Cee (A Coruña).
-Biblioteca Pública Municipal Francisco Mayán de Cee (A Coruña).
-Biblioteca Pública Municipal de Vilar de Santos (Ourense).
-Biblioteca Pública Municipal de Neda (A Coruña).
-Axencia de Lectura de Anca-Neda (A Coruña).
-Axencia de Lectura de Viladonelle-Neda (A Coruña).
-Biblioteca Pública Municipal de Cerceda (A Coruña).
-Biblioteca Pública Municipal da Silva-Cerceda (A Coruña).
-Axencia de Lectura de Oímbra (Ourense).
-Axencia de Lectura do Centro Social de Veigue-Sada (A Coruña).
-Axencia de Lectura do Centro Cultural do Castro-Sada (A Coruña).
-Axencia de Lectura do Centro Cultural de Meirás-Sada (A Coruña).
-Axencia de Lectura do Centro Cultural de Mondego-Sada (A Coruña).
-Axencia de Lectura do Centro Social de Soñeiro-Sada (A Coruña).
-Biblioteca Pública Municipal Rosalía de Castro de Arzúa (A Coruña).
-Biblioteca Pública Municipal de Arcos da Condesa-Caldas de Reis (Pontevedra).
-Biblioteca Pública Municipal de Moraña (Pontevedra).
-Biblioteca Pública Municipal de Xove (Lugo).
-Biblioteca Pública Municipal de Riotorto (Lugo).
-Biblioteca da Asociación de Veciños Monte do Gozo de San Lázaro-Santiago de Compostela (A Coruña).
-Biblioteca da Asociación Os Tres Castros de Vilagarcía de Arousa (Pontevedra).
2895
DECRETO 88/1997, do 10 de abril, polo que se declara a utilidade pública e se dispón a urxente ocupación dos bens e dereitos afectados polas obras de acondicionamento da estrada LU-221. Treito Palas de Rei-Monterroso (clave: N/LU/95.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 24/04/1997

Con data do 18 de marzo do 1997, o director xeral de Obras Públicas e Transportes, por delegación do conselleiro de Política Territorial, Obras Públicas e Vivenda aprobou o proxecto de trazado da obra de acondicionamento da estrada LU-221. Treito: Palas de Rei-Monterroso. Clave: N/LU/95.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982,
do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa especial incidencia na seguridade vial.
En virtude de todo-lo exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dez de abril de mil novecentos noventa e sete,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra de acondicionamento da estrada LU-221. Treito: Palas de Rei-Monterroso. Clave: N/LU/95.1.
Santiago de Compostela, dez de abril de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
2894
RESOLUCIÓN do 4 de abril de 1997 pola que se anuncia a celebración da xornada sobre o Estatuto de autonomía de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 09/04/1997

A EGAP, no seu afán de promocionar e divulgar estudios e investigacións sobre a nosa norma institucional básica, vén organizando unhas xornadas cada ano con motivo do aniversario da promulgación do Estatuto.
En execución do seu plan de formación para 1997, anuncia a celebración da xornada sobre o Estatuto de autonomía de Galicia que se celebrará conforme as seguintes bases:
Primeira.-Obxectivos.
O estudio e debate de asuntos relacionados co desenvolvemento do Estatuto de autonomía de Galicia.
Segunda.-Destinatarios.
Funcionarios das administracións públicas, profesionais do dereito e da ciencia política, estudiantes universitarios e interesados en xeral.
Terceira.-Lugar e data.
A xornada terá lugar na sede da EGAP en Santiago de Compostela o 21 de abril.
Cuarta.-Horarios.
A partir das 9.30 h, en sesións de mañá e tarde.
Quinta.-Prazas.
Limitadas á capacidade do local.
Sexta.-Contido.
Versará, entre outros temas, sobre: a institucionalización da autonomía de Galicia: desenvolvemento estatutario e producción lexislativa. Presente e futuro do desenvolvemento estatutario. Competencias executivas autonómicas e supervisión estatal. Desenvolvemento estatutario en Andalucía, Cataluña e País Vasco.
Sétima.-Inscrición.
-Lugar de presentación de solicitudes: rexistro xeral da EGAP. Polígono das Fontiñas, rúa de Madrid, 2-4, 15707 Santiago de Compostela. Tel. 57 08 00. Fax. 57 15 40. As solicitudes poderanse enviar por correo ou fax ó número indicado.
-Forma: segundo modelo oficial que figura ó final desta convocatoria.
-Prazo: remata o 18 de abril. Unha vez rematado o prazo e no caso de existiren prazas vacantes, admitiranse as peticións que cumpran os requisitos xerais da convocatoria.
Oitava.-Publicación e notificación da selección.
A partir do 18 de abril os solicitantes poderán obte-la confirmación da súa selección chamando por Telf. en días laborais de 12 a 14.30 h, ó número (981) 57 08 00 (Ext. 256) ou ben consultando a lista de seleccionados que se exporá no taboleiro de anuncios da EGAP.
Santiago de Compostela, 4 de abril de 1997.
Domingo Bello Janeiro
Director da Escola Galega de Administración Pública
2455
CORRECCIÓN de erros.-Orde do 8 de marzo de 1997 pola que se regulan os ingresos en garderías infantís dependentes da Consellería de Familia, Muller e Xuventude.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 09/04/1997

Advertido erro por omisión na devandita orde, publicada no Diario Oficial de Galicia nº 62, do
2 de abril de 1997, cómpre engadi-lo anexo que se reproduce a continuación:
ANEXO III
Baremo de aplicación ás solicitudes de admisión
nas garderías infantís
1º.-Situación socio-familiar.
1.1.-Por cada membro menor de 16 anos a cargo da unidade familiar, incluído o solicitante: 4 puntos.
1.2.-Por cada membro maior de 16 anos a cargo da unidade familiar, sen ingresos económicos, agás os pais do solicitante: 4 puntos.
1.3.-Por minusvalidez física, psíquica ou sensorial, enfermidade crónica que requira internamento periódico, alcoholismo ou drogadicción (segundo o grao):
-Pai: ata 5 puntos.
-Nai: ata 5 puntos.
-Outros membros da unidade familiar: ata 5 puntos.
1.4.-Por ausencia do fogar familiar (viuvez, separación, divorcio, familia monoparental, etc.):
-Pai: 5 puntos.
-Nai: 5 puntos.
1.5.-Por irmán/irmáns con praza renovada no centro nun grupo de idade superior á do neno para o que se solicita praza: 5 puntos.
1.6.-Pola condición de familia numerosa: 5 puntos.
1.7.-Calquera outra circunstancia socio-familiar que sexa susceptible de valoración a xuízo da comisión e adecuadamente acreditada: ata 5 puntos.
2º.-Situación laboral familiar.
2.1.-Situación laboral de desemprego sen prestación económica:
-Pai: 5 puntos.
-Nai: 5 puntos.
2.2.-Situación laboral de desemprego con prestación económica:
-Pai: 2 puntos.
-Nai: 2 puntos.
2.3.-Traballos sen cualificar fóra do fogar sen percepción económica fixa:
-Pai: 2 puntos.
-Nai: 2 puntos.
3º.-Situación económica.
3.1.-Ingresos mensuais da unidade familiar equivalentes ó salario mínimo interprofesional vixente: 10 puntos.
3.2.-Por cada tramo de 6.000 ptas. en sentido decrecente a partir do salario mínimo interprofesional: + 1 punto.
3.3-Por cada tramo de 6.000 ptas. en sentido crecente a partir do salario mínimo interprofesional: -1 punto.
* En caso de obter igual puntuación, daráselle prioridade á renda per cápita máis baixa.
2636
RESOLUCIÓN do 1 de abril de 1997 pola que se convoca unha xornada de estudio sobre os procesos ante o Tribunal Constitucional: aspectos prácticos.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 09/04/1997

A Escola Galega de Administración Pública organiza unha Xornada de estudio sobre os procesos ante o Tribunal Constitucional: aspectos prácticos, conforme as seguintes bases:
1.-Obxectivos.
Ofrecer unha visión dos distintos procedementos constitucionais desde unha perspectiva eminentemente práctica.
Ó longo de catro sesións analizarase cada un dos principais procesos constitucionais (recurso e cuestión de inconstitucionalidade, conflictos competenciais e recurso de amparo), prestando especial atención ás dificultades coas que habitualmente tropezan as demandas e recursos interpostos ante o Tribunal Constitucional. Cuestións tales como os prazos para incoar procesos constitucionais, a definición do obxecto dos recursos, os problemas da lexitimación, a práctica seguida en materia de suspensión, etc., analizaranse a partir da doutrina establecida polo Tribunal Constitucional desde os seus inicios ata a actualidade, co obxecto de incidir moi especialmente naquelas liñas que aínda non se perfilaron de xeito definitivo e que son obxecto, no día de hoxe, de certas inflexións.
2.-Contido.
Examinaranse estas cuestións:
-O recurso de inconstitucionalidade.
-Os conflictos constitucionais de competencias.
-A cuestión de inconstitucionalidade.
-O recurso de amparo.
3.-Destinatarios.
Asesores xurídicos, persoal dos servicios xurídicos da Xunta de Galicia e da Administración local galega e interesados en xeral.
4.-Lugar e data.
A xornada convocada terá lugar no salón de actos da Escola Galega de Administración Pública, polígono das Fontiñas, rúa de Madrid, 2-4, Santiago de Compostela.
A repetida actividade abrirase o xoves, día 24 de abril, ás 9.30 horas, e rematará, ás 20 horas do mesmo día.
5.-Inscrición.
-Prazo: remata o martes, día 22 de abril de 1997.
-Lugar de presentación: no rexistro xeral da EGAP (polígono das Fontiñas, rúa de Madrid, 2-4, 15703 Santiago de Compostela). Tfno. 57 08 00. Telefax nº 57 15 40.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderanse enviar por correo ordinario ou por telefax ó número consignado.
-Inscrición fóra de prazo: só se admitirán, de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter confirmación da súa posible admisión, chamando por teléfono de
10.30 a 14.oras, ó seguinte número: (981) 57 08 00 (Ext. 229).
6.-Certificación de asistencia.
Entregaráselles ó remate desta xornada a aqueles asistentes que concorresen asiduamente á mesma, e expresarase neste documento a natureza da actividade e a data da súa realización.
Santiago de Compostela, 1 de abril de 1997.
Domingo Bello Janeiro
Director da Escola Galega de Administración Pública
2712
DECRETO 69/1997, do 21 de marzo, polo que se acepta a cesión a título gratuíto á Comunidade Autonoma de Galicia dun terreo de 11.000 m, sito no lugar do Camballón, termo municipal de Vila de Cruces, para a construcción dun centro público de educación secundaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/04/1997

O Pleno da Corporación Municipal de Vila de Cruces, reunido en sesión extraordinaria o 26 de setembro de 1996, acordou a cesión á Comunidade Autónoma de Galicia dun terreo de 11.000 m situado no lugar do Camballón, termo municipal de Vila de Cruces, para a construcción dun centro público de educación secundaria.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco, se ben non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio
público da súa competencia que fixe o cedente ou doador.
Na súa virtude, de conformidade coa proposta da Consellería de Educación e Ordenación Universitaria, feita nos termos nos que o Concello de Vila de Cruces acordou a cesión, logo de deliberación do Consello da Xunta de Galicia na súa reunión do día vinteún de marzo de mil novecentos noventa e sete,
DISPOÑO:
Artigo 1º
Acepta-la cesión gratuíta, á Comunidade Autónoma de Galicia, dun terreo de 11.000 m, sito no lugar do Camballón, termo municipal de Vila de Cruces, propiedade do concello. Os lindes son: norte; propiedade municipal e estrada de Vila de Cruces á Agolada. Sur, estrada de Lalín a Vila de Cruces. Leste, propiedade municipal e campo de fútbol, e oeste, Manuel Carballal Penas.
O inmoble descrito atópase inscrito no Rexistro da Propiedade de Lalín, no folio 91, do libro 62 de Vila de Cruces, tomo 473, inscrición 1ª do predio 8.833.
Artigo 2º
O inmoble cedido destinarase á construcción dun centro público de educación secundaria.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, vinteún de marzo de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
2409
CORRECCIÓN de erros.-Resolución conxunta do 20 de febreiro de 1997, da Dirección Xeral de Ordenación Educativa e Formación Profesional da Consellería de Educación e Ordenación Universitaria e do Instituto Galego de Consumo, pola que se convoca concurso de premios entre escolares de niveis non universitarios para a elaboración de carteis ou debuxos e traballos de redacción sobre a educación do consumidor en conmemoración do Día Mundial dos Dereitos do Consumidor.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 09/04/1997

Advertido erro na citada resolución publicada no DOG nº 45, do 6 de marzo de 1997, cómpre efectua-la seguinte corrección:
-Na páxina 2.014, base segunda, onde di: «Un premio para o mellor cartel ou debuxo realizados por alumnos ou alumnas do 11/4 e 21/4 ciclo de educación primaria...», debe dicir: «Un premio para o mellor cartel ou debuxo realizados por alumnos ou alumnas do 1º e 2º ciclo de educación primaria...». A mesma base segunda, onde di: «Un premio para o mellor traballo de redacción dos alumnos e alumnas do 31/4 ciclo de educación primaria...», debe dicir: «Un premio para o mellor traballo de redacción dos alumnos e alumnas do 3º ciclo de educación primaria...».
2551
DECRETO 92/1997, do 25 de abril, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 28/04/1997

Con motivo da viaxe do presidente da Xunta de Galicia á República de Italia é necesario prove-la substutución durante o tempo da súa ausencia.
Polo tanto, en uso das atribucións que me confire o artigo 26,7, da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do presidente da Xunta de Galicia, con motivo da súa viaxe á República de Italia, encárgaselle o despacho de asuntos da Presidencia, desde o día 28 de abril ata o seu regreso, ó conselleiro da Presidencia e Administración Pública.
Santiago de Compostela, vintecinco de abril de mil novecentos noventa e sete.
Manuel Fraga Iribarne
Presidente
3181
RESOLUCIÓN do 3 de abril de 1997 pola que se convocan unhas xornadas sobre victimoloxía e victimodogmática.
ACADEMIA GALEGA DE SEGURIDADE — III. OUTRAS DISPOSICIÓNS — 28/04/1997

Dentro dos programas de actividades que a Academia Galega de Seguridade ten previsto realizar no ano 1997, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre victimoloxía e victimodogmática, que deberán desenvolverse conforme as seguintes bases:
Obxectivos.
As xornadas teñen por obxectivo o coñecemento do tema da victimoloxía e o seu tratamento desde diversos puntos de vista: sociolóxico, policial, penal e xurídico.
Destinatarios.
As xornadas van dirixidas ós membros dos corpos e forzas de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 250.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 29 de maio de 1997, ás 14 horas.
3. As instancias deberán enviarse á sede da Academia Galega de Seguridade: rúa de Madrid, 2-4, polígono das Fontiñas, 15703 Santiago de Compostela, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración.
As xornadas celebraranse en sesións de mañá e tarde, e nelas abordarase, entre outros, os seguintes temas:
-A presencia da víctima no proceso penal.
-Victimización secundaria.
-Actuación fiscal coa víctima.
-Casuística policial.
Datas.
As xornadas celebraranse durante os días 5 e 6 de xuño de 1997.
O horario será en xornada de mañá (9.30 h-14 h) e tarde (16 h-20 h).
Relación de admitidos.
A relación de admitidos publicarase o día 2 de xuño de 1997 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono (981) 56 34 00.
Lugar.
Salón de actos da Escola Galega de Administración Pública, sita na rúa de Madrid, 2-4, no polígono das Fontiñas, en Santiago de Compostela.
Certificado de participación.
Ó remate das xornadas entregaráselle un certificado de asistencia a aquelas persoas que acrediten a súa participación continuada nelas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
Santiago de Compostela, 3 de abril de 1997.
Juan José Fariñas-Ferro Rodríguez
Director xeral da Academia Galega de Seguridade
3183
CORRECCIÓN de erros.-Orde do 14 de abril de 1997 pola que se realiza a convocatoria para o ingreso de fillos do persoal dos servicios centrais da Xunta de Galicia, na gardería infantil de Vite dependente da Consellería de Familia, Muller e Xuventude.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/04/1997

Advertidos erros na devandita orde, publicada no Diario Oficial de Galicia nº 74 do 18 de abril de 1997, cómpre face-las seguintes correccións:
Na páxina 3.655 na identificación do órgano que dicta a orde, onde di: «Consellería de Familia, Muller e Xuventude», debe dicir: «Consellería de Presidencia e Administración Pública».
Na páxina 3.655 artigo 3 apartado 1º, liña 3ª, onde di: «do 10 ó 15 de maio», debe dicir: «do 1 ó 15 de maio».
Na páxina 3.658, no punto 4 do anexo II, onde di: «... pesetas anuais», debe dicir: «pesetas mensuais».
3028
RESOLUCIÓN do 10 de marzo de 1997, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da revisión salarial do convenio colectivo da empresa Viguesa de Transportes, S.A. (Vitrasa).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/04/1997

Visto o expediente da revisión salarial do convenio colectivo da empresa Viguesa de Transportes, S.A. (Vitrasa), que tivo entrada nesta delegación provincial da Consellería de Xustiza, Interior e Relacións Laborais o día 6-3-1997, subscrito en representación da parte económica por unha representación da
empresa, e da parte social, polo comité de empresa, o 23-5-1995. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de revisión salarial de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordena-la súa inscrición no libro de rexistro de revisión salarial de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 10 de marzo de 1997.
Antonio Coello Bufill
Delegado provincial de Pontevedra
TÁBOA DE SALARIOS 1997
Categorías
Soldo ou
salario
Plus de
convenio
Quebr.
moeda
Pagas extras
beneficios
Bolsa
vacacións
Horas
extras
Xullo
Nadal
Persoal de movemento
Xefe tráfico 2ª
3.469
1.174
583
125.338
129.850
40.457
1.198
Inspector
3.305
1.118
551
119.435
123.735
38.531
1.136
Conductor-perceptor
3.039
1.039
649
110.032
113.993
35.882
1.092
Conductor
2.847
551
317
99.153
102.723
17.345
925
Cobrador
2.724
449
89
88.400
91.582
13.507
777
Persoal de administración
Xefe de sección
127.542
1.254
986
149.734
155.124
43.167
1.347
Xefe de negociado
117.653
1.178
894
138.577
143.566
40.915
1.293
Oficial 1ª
102.017
1.039
694
120.531
124.870
35.882
1.136
Oficial 2ª
93.799
775
480
106.990
110.842
27.015
1.092
Auxiliar 1ª
82.224
551
86
95.878
99.330
17.345
777
Auxiliar 2ª
61.659
412
65
71.906
74.495
13.005
583
Persoal de taller
Des. Cons.
Herrame.
Xefe de taller
127.542
1.254
986
149.734
155.124
43.167
1.347
Contramestre
110.862
1.166
859
131.773
136.517
40.119
1.239
Xefe de equipo
3.305
1.118
843
119.435
123.735
38.530
1.136
Oficial 1ª
3.039
1.039
649
110.032
113.993
35.882
1.092
Oficial 2ª
2.906
775
568
110.602
104.224
27.014
1.017
Oficial 3ª
2.847
551
317
99.153
102.723
17.345
925
Mozo
2.724
449
89
93.199
96.554
13.507
777
Aprendiz 4º
1.766
341
256
60.999
63.195
Aprendiz 3º
1.519
287
184
52.282
54.164
Aprendiz 2º
1.012
143
41.985
43.496
Aprendiz 1º
869
54
36.443
37.755
2970
ORDE do 26 de marzo de 1997 pola que se fixa o prezo de venda ó público da publicación: Criterios metololóxicos para a elaboración dun contrato-programa ou concerto singular sectorizado de atención especializada a partir da UPH. Experiencias en Galicia.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 21/04/1997

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1º. Queda aprobado o prezo de venda ó publico da publicación editada por esta consellería e que se relaciona no anexo.
2º. Este prezo entenderase con IVE incluído.
Santiago de Compostela, 26 de marzo de 1997.
José María Hernández Cochón
Conselleiro de Sanidade e Servicios Sociais
ANEXO I
CRITERIOS METODOLÓXICOS PARA A ELABORACIÓN DUN CONTRATO-PROGRAMA OU CONCERTO SINGULAR SECTORIZADO DE ATENCIÓN ESPECIALIZADA A PARTIR DA UPH. EXPERIENCIAS EN GALICIA: 1.500 PESETAS
2784
ORDE do 8 de abril de 1997 pola que se establecen as contías das indemnizacións por sacrificio obrigatorio de gando nos programas de erradicación de enfermidades animais para 1997.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 21/04/1997

Os animais reaccionantes positivos ás probas diagnósticas establecidas nos programas de erradicación de tuberculose, brucelose, leucose e peripneumonía
contaxiosa no gando vacún e brucelose no gando ovino e cabrún para os que se estableceu o sacrificio obrigatorio pola imposibilidade de establecer un tratamento terapéutico, implica que os gandeiros de acordo co establecido no artigo 154 do Regulamento de epizootias, do 4 de febreiro de 1955, e demais lexislación concordante poderán recibir unha indemnización de acordo ó baremo oficialmente aprobado polo Ministerio de Agricultura, Pesca e Alimentación.
En consecuencia, de acordo co disposto no artigo 30.I.3, en relación co artigo 33.1º do Estatuto de autonomía de Galicia, e en uso das competencias que me confire a Lei 1/1983, do 22 de febreiro, modificada pola Lei 11/1988, do 20 de outubro, reguladora da Xunta e do seu presidente,
DISPOÑO:
Artigo 1º
A contía das indemnizacións por sacrificio obrigatorio de animais reaccionantes ás probas diagnósticas de tuberculose, brucelose, leucose e peripneumonía contaxiosa no gando vacún e brucelose no gando ovino e cabrún, así como daqueloutros animais que convivindo cos animais enfermos sexan considerados sospeitosos polos veterinarios actuantes, durante as campañas de saneamento de 1997, serán as que correspondan en cada momento segundo o baremo oficialmente aprobado polo Ministerio de Agricultura, Pesca e Alimentación.
Artigo 2º
Para poder ter dereito á indemnización por sacrificio é imprescindible o cumprimiento estricto da normativa en vigor sobre epizootias e programas de erradicación de enfermidades animais.
Artigo 3º
As indemnizacións establecidas na presente orde, así como as correspondentes ós animais sacrificados que non puideron ser tidos en conta por presenta-lo certificado de sacrificio con posterioridade ó peche do exercicio orzamentario anterior, aboaranse con cargo ó programa 613-A, concepto 770.0 Campañas de Saneamento Gandeiro, da Lei 11/1996, do 30 de decembro, de orzamentos xerais da Comunidade Autónoma de Galicia para 1997, dotado con douscentos cincuenta millóns de pesetas.
Disposicións derradeiras
Primeira.-Facúltase o director xeral de Producción Agropecuaria e Industrias Agroalimentarias para dicta-las disposicións necesarias para o desenvolvemento e cumprimiento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 8 de abril de 1997.
Tomás Pérez Vidal
Conselleiro de Agricultura, Gandería e Montes
2716
CORRECCIÓN de erros.-Orde do 13 de marzo de 1997 pola que se convocan cursos de especialización para mestres en servicio activo na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/04/1997

Advertido erro na devandita orde publicada no DOG nº 67, do pasado 9 de abril, é necesario face-la oportuna corrección:
Na páxina 3.284, no apartado sétimo, punto 1, onde di: «que non estea habilitado para imparti-las especialidades da LOXSE», debe dicir: «que non estea habilitado para imparti-las especialidades da LOXSE, agás a especialidade de francés».
2930
ORDE do 7 de abril de 1997 pola que se modifica a do 2 de xaneiro de 1997, pola que se fixan as tarifas e prezos en servicios de xuventude nas instalacións xuvenís para o ano 1997.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 30/04/1997

Coa finalidade de establecer medidas orientadas a favorecer na medida do posible a figura da familia numerosa, parece oportuno recoller na orde pola que se regulan tarifas e prezos en servicios de xuventude nas instalacións xuvenís para o ano 1997 algún tipo de vantaxe neste sentido.
Por iso,
DISPOÑO:
Artigo único.-Engádese un apartado 5 ó artigo único da Orde do 2 de xaneiro de 1997 pola que se fixan as tarifas e prezos en servicios de xuventude nas instalacións xuvenís para o ano 1997, coa seguinte redacción:
«5. Os membros de familias que teñan o título de familia numerosa terán un desconto do 50% sobre as tarifas recollidas no apartado B (actividades promovidas pola Dirección Xeral de Xuventude) do anexo desta orde.
Para estes efectos, o beneficiario do desconto deberá presentar, xunto coa documentación que proceda en cada caso, unha fotocopia do título de familia numerosa onde figure».
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 7 de abril de 1997.
Manuela López Besteiro
Conselleira de Familia, Muller e Xuventude
3172